News Update: Blackrock เผยกลยุทธ์ลงทุนปี 2023 แนะ ‘ซื้อ’ หุ้นแบงก์-พลังงาน จากผลประกอบการที่ดี ‘ขาย’ บอนด์ยุโรป - ตราสารหนี้สกุลเงินท้องถิ่น EM - FINNOMENA
Blackrock เผยคู่มือการลงทุนใหม่สำหรับปี 2023 แนะนำซื้อหุ้นธนาคารและพลังงานจากผลประกอบการที่ดี พร้อมปรับลดน้ำหนักการลงทุนในพันธบัตรรัฐบาลยุโรประยะยาวและตราสารหนี้สกุลเงินท้องถิ่นในตลาดเกิดใหม่
1 ธ.ค. 2565

Blackrock เผยคู่มือการลงทุนใหม่สำหรับปี 2023 แนะนำซื้อหุ้นธนาคารและพลังงานจากผลประกอบการที่ดี พร้อมปรับลดน้ำหนักการลงทุนในพันธบัตรรัฐบาลยุโรประยะยาวและตราสารหนี้สกุลเงินท้องถิ่นในตลาดเกิดใหม่
ในภาพรวมของปี 2023 BlackRock Investment Institute (BII) มองว่า แม้การลงทุนในตลาดตราสารหนี้มีแนวโน้มสดใส ขณะที่อัตราผลตอบแทนพันธบัตรรัฐบาลระยะสั้นน่าดึงดูดใจ แต่พันธบัตรรัฐบาลระยะยาวยังคงเผชิญแรงกดดันจากอัตราดอกเบี้ยในระดับสูง
โดย Wei Li หัวหน้านักกลยุทธ์การลงทุนตลาดโลกของ BII กล่าวว่า ผลกระทบจากเศรษฐกิจมหภาคที่คาดว่าจะเกิดขึ้นในปีหน้านั้นยังไม่ได้รับการสะท้อนอย่างสมบูรณ์ในราคาตลาด
Blackrock มองว่า ธนาคารกลางทั่วโลกใช้นโยบายการเงินเข้มงวดมากเกินไปเพื่อต่อสู้กับเงินเฟ้อ ซึ่งนี่จะก่อให้เกิดภาวะถดถอยในปีหน้า ดังนั้น Blackrock ยังมีคำแนะนำลดน้ำหนักการลงทุน (Underweight) ในหุ้นประเทศพัฒนาแล้ว ขณะที่แนะนำตราสารหนี้ภาคธุรกิจคุณภาพสูง และพันธบัตรรัฐบาลสหรัฐฯ อายุสั้น ที่ได้รับประโยชน์จากดอกเบี้ยในระดับสูง
ขณะที่ Jean Boivin ประธาน BII กล่าวว่า อัตราเงินเฟ้อกำลังจะลดลง แต่เขาไม่คิดว่าเรากลับเข้าสู่โลกที่เงินเฟ้ออยู่ในระดับ 2% ที่ทุกคนคุ้นเคยในเร็วๆ นี้ เงินเฟ้อน่าจะอยู่ที่ระดับ 3% มากกว่าในตลาดช่วงหัวเลี้ยวหัวต่อนี้
BlackRock กล่าวว่า ในสภาพแวดล้อมที่เศรษฐกิจถดถอย กลยุทธ์แบบเก่าที่ลงทุนในพันธบัตรรัฐบาลระยะยาวและปลอดภัยอาจไม่ได้ผลในปีหน้า เนื่องจากอัตราดอกเบี้ยนโยบายอาจอยู่สูงกว่าที่ตลาดคาดไว้ บริษัทจึงให้น้ำหนักพันธบัตรรัฐบาลระยะยาวต่ำกว่ามาตรฐานในพอร์ตการลงทุนทั้ง tactical และ strategic
อ้างอิง: https://www.reuters.com/business/finance/blackrock-backs-banks-cuts-european-em-debt-part-new-playbook-2022-11-30/ 
——————-
👍 อย่าลืมกดไลก์ Page The Opportunity เพื่อไม่ให้พลาดโอกาสด้านการลงทุน
Facebook: https://finno.me/the-opp-fb
Youtube: https://finno.me/youtube-channel
แท็ก:
BlackRock
News Update
แชร์บทความ:
ผู้เขียน
THE OPPORTUNITY
ศูนย์รวมข่าวสารด้านเศรษฐกิจ และการเงิน เพื่อไม่ให้พลาดโอกาสด้านการลงทุน โดย FINNOMENA